open-index/open-wikipedia-markdown huggingface dataset:
சைரன் (தொலைக்காட்சி தொடர்)

**சைரன்** (Siren) என்பது அமெரிக்க நாட்டு கற்பனை பரபரப்பூட்டும் மர்மத் தொலைக்காட்சி நாடகத் தொடர் ஆகும். இந்த தொடர் 29 மார்ச் 2018 முதல் 28 மே 2020 ஆம் ஆண்டு வரை பிரிபார்ம் தொலைக்காட்சியில் மூன்று பருவங்களாக ஒளிபரப்பாகி, 36 அத்தியாயங்களுடன் நிறைவு பெற்றது. மைக்கேல் ஏ. லெவின் என்பவர் இசை அமைத்திருந்தார்.

## கதை
### பருவம் 1
வாஷிங்டன் பகுதியில் உள்ள பிரிஸ்டல் கோவ் என்பது ஒரு கடலோர நகரம். இதனை புராணங்களில் கடற்கன்னிகளின் வீடு என அழைத்துள்ளனர். மீன் வலையில் ஒரு கடற்கன்னி சிக்கிக்கொள்கிறாள். அவள் குறித்த தகவல் அறிந்ததும் உள்ளூர் இராணுவம் அவளை கொண்டு சென்று ஆய்வு மேற்கொள்கிறது. இடையே மாட்டிக்கொண்ட கடற்கன்னியை தேடி அவளுடைய சகோதரி நிலப்பகுதிக்கு வருகிறார்.

கடல் உயிரின ஆர்வலரான பென் (அலெக்ஸ் ரோ) மற்றும் மேடி (ஃபோலா எவன்ஸ்-அகிங்போலா) ஆகியோர் கடற்கன்னியின் சகோதரியை தேட உதவுகிறார்கள். இறுதியாக கடற்கன்னி சகோதரியை காண்கிறார்கள். இரு சகோதரிகளும் கடலுக்குள் சென்று விடுகிறார்கள்.

ஒரு மாதங்களுக்குப் பிறகு கடற்கன்னி சகோதரிகள் மீண்டும் நிலப்பகுதிக்கு வந்து, பென் மற்றும் மேடியை சந்திக்கிறார்கள். தங்களுக்கு போதுமான உணவு கடலில் கிடைப்பதில்லை என முறையிடுகிறார்கள். பொய்யான ஒரு நிறுவனம் கடற்கன்னிகளின் உணவை அதிகளவு கொள்முதல் செய்வதை பென் கண்டறிகிறார். ஒரு ராணுவ அதிகாரியும், பென்னின் தந்தையும் இணைந்து கடற்கன்னிகளை பிடித்து ஆய்வே மேற்கொள்ள இவ்வாறு செய்வதை அறிகிறான்.

மனிதர்கள் மேல் கோபம் கொண்ட  கடற்கன்னிகளுக்கும், கடற்கன்னிகள் மேல் கோபம் கொண்ட மனிதர்களுக்கும் நடுவே நின்று பென் சமாதானம் செய்து வைக்கிறான்.

## நடிகர்கள்
* அலெக்ஸ் ரோ
* எலைன் பவல்
* இயன் வெர்டூன்
* ரேனா ஓவன்
* ஃபோலா எவன்ஸ்-அகிங்போலா
* சிபோங்கிள் மலாம்போ

## பருவங்கள்

## மேற்கோள்கள்

## வெளி இணைப்புகள்
*
*

பகுப்பு:அமெரிக்கத் தொலைக்காட்சித் தொடர்கள்
பகுப்பு:ஆங்கிலத் தொலைக்காட்சித் தொடர்கள்
பகுப்பு:2018 இல் தொடங்கிய தொலைக்காட்சி நிகழ்ச்சிகள்
பகுப்பு:கடற்கன்னி பற்றிய புனைவுகள்
பகுப்பு:கனவுருப்புனைவு தொலைக்காட்சி தொடர்கள்
பகுப்பு:2020 இல் நிறைவடைந்த தொலைக்காட்சி நிகழ்ச்சிகள்
கிரிஜா தேவி

**கிரிஜா தேவி** (*Girija Devi*) (பிறப்பு: 1929 மே 8 - இறப்பு: 2017 அக்டோபர் 24) வாரணாசி மற்றும் செனியா  கரானாக்களின் இந்திய பாரம்பரிய பாடகர் ஆவார். இவர் பாரம்பரிய இசை மற்றும் மெல்லிசை நிகழ்ச்சிகளை நிகழ்த்தினார். மேலும் தும்ரியின் சுயவிவரத்தை உயர்த்த உதவினார். இவர் 2017 அக்டோபர் 24 அன்று இறந்தார்.

## ஆரம்ப கால வாழ்க்கை
கிரிஜா தேவி 1929 மே 8 ஆம் தேதி வாரணாசியில் ஜமீன்தாரான ராம்தியோ ராய் என்பவருக்கு பிறந்தார். இவரின் தந்தை ஆர்மோனியம் வாசிப்பவராகவும், இசையை கற்றுக் கொடுப்பவராகவும் இருந்தார். கிரிஜா தேவி தனது ஐந்து வயதில் தொடங்கி பாடகர் மற்றும் சாரங்கி இசைக்கலைஞர் சர்ஜு பிரசாத் மிஸ்ராவிடம் கியால் மற்றும் தப்பா பாடுவதில் பயிற்சி மேற்கொண்டார்.  பின்னர், இவர் தனது ஒன்பதாவது வயதில் *யாத் ரஹே* என்ற திரைப்படத்தில் நடித்தார். மேலும்,சந்த் மிஸ்ராவின் கீழ் பலவிதமான பாணிகளில் தனது பயிற்சினைத் தொடர்ந்தார்.

## தொழில்
thumb|2006இல் தேவி
கிரிஜா தேவி 1949ஆம் ஆண்டில் அலகாபாத், அகில இந்திய வானொலியில்  அறிமுகமானார். ஒரு தொழிலதிபரை மணந்த கொண்டதினால் தனது தாய் மற்றும் பாட்டியின் எதிர்ப்பை எதிர்கொண்டார். அந்த காலகட்டத்தில் ஏனெனில் எந்தவொரு உயர் வர்க்கப் பெண்ணும் பகிரங்கமாக பொது வெளியில் நிகழ்ச்சிகளை நிகழ்த்தக்கூடாது என்று பாரம்பரியமாக நம்பப்பட்டது. கிரிஜா தேவி மற்றவர்களுக்காக தனிப்பட்ட முறையில் நிகழ்ச்சிகளை நிகழ்த்துவதில்லை என்று ஒப்புக் கொண்டார். ஆனால் 1951இல் பீகாரில் தனது முதல் பொது இசை நிகழ்ச்சியை வழங்கினார். சந்த் மிஸ்ரா 1960களின் முற்பகுதியில் இறக்கும் வரை அவரிடம் பயிற்சியில் ஈடுபட்டிருந்தார். 1980களில் கொல்கத்தாவில் உள்ள ஐ.டி.சி இசை ஆராய்ச்சி அகாதமியின் ஆசிரிய உறுப்பினராகவும், 1990களின் முற்பகுதியில் பனாரசு இந்து பல்கலைக்கழகத்தின் ஆசிரிய உறுப்பினராகவும் பணியாற்றினார். மேலும் இவரது இசை பாரம்பரியத்தை பாதுகாக்க பல மாணவர்களுக்கு கற்பிக்கவும் செய்தார்.  கிரிஜா தேவி அடிக்கடி சுற்றுப்பயணம் செய்து 2009 வரை தொடர்ந்து தனது இசை நிகழ்ச்சிகளை நிகழ்த்தினார்.

கிரிஜா தேவி பனாரசு கரானா பாணியில் பாடி, பொதுவான பாரம்பரிய பூராபி ஆங் தும்ரி பாணியை நிகழ்த்தினார். மேலும், அதன் நிலையை உயர்த்தவும் இவர் உதவினார். *கஜ்ரி*, *சைட்டி* மற்றும் *[[ஹோலி]]* ஆகிய பாரம்பரிய வகைகள் இவரது தொகுப்பில் உள்ளடங்கியது, மேலும், இவர் கியால், இந்திய நாட்டுப்புற இசை மற்றும் தப்பா ஆகியவற்றையும் பாடினார். நியூ க்ரோவ் அகராதி இசை மற்றும் இசைக்கலைஞர்கள் என்ற அமைப்பு ஒருமுறை இவரது பாரம்பரிய வகைப் பாடல்களை பீகார் மற்றும் கிழக்கு உத்தரப்பிரதேச பாடல்களின் பிராந்திய பண்புகளுடன் இணைத்தது என்று கூறியது.

## விருதுகள்

1972இல் இந்திய அரசு இவருக்குபத்மசிறீ விருது வழங்கி கௌரவித்தது. அதனைத் தொடர்ந்து 1989இல் பத்ம பூசண்  விருது , 2016இல்பத்ம விபூசண்  ஆகிய கௌரவங்களை வழங்கி இவரை கௌரவித்தது. 1977இல் சங்கீத நாடக அகாதமி விருதும் பின்னர், சங்கீத நாடக அகாதமி கூட்டாளர் கௌரவமும்  இவருக்கு வழங்கப்பட்டது. மேலும் 2012இல் மகா சங்கீத் சம்மன் விருது , டோவர் லேன் இசை மாநாட்டில் 'இசை சம்மன் விருது', ஜிமா விருதுகள் 2012 (வாழ்நாள் சாதனை) மற்றும் தனரிரி புரசுகார் போன்ற பட்டங்களும் இவர் பெற்றுள்ளார்.

## மேற்கோள்கள்

## மேலும் படிக்க
*
## வெளி இணைப்புகள்

*

பகுப்பு:சங்கீத நாடக அகாதமி விருது பெற்றவர்கள்
பகுப்பு:2017 இறப்புகள்
பகுப்பு:1929 பிறப்புகள்
பகுப்பு:பத்மசிறீ விருது பெற்ற கலைத் துறையினர்
பகுப்பு:இந்துஸ்தானி இசைப் பாடகர்கள்
ஹுஸ்னா பானு கானம்

**ஹுஸ்னா பானு கானம்** (18 பிப்ரவரி 1922 - 30 மே 2006) ஒரு பங்களாதேச கல்வியாளர், எழுத்தாளர் மற்றும் நஸ்ருல் பாடகர் ஆவார்.  அவர் பெங்காலி முஸ்லீம் பெண்கள் பத்திரிகையாளரின் முன்னோடியாக இருந்தார். 1999 ஆம் ஆண்டில், இசைத்துறையில் அவர் செய்த பங்களிப்புக்காக ஏகுஷே பதக் (একুশে পদক) 
விருதைப் பெற்றார், மேலும் 2004 ஆம் ஆண்டில், பங்களாதேஷ் அரசாங்கத்தால் பெண்களின் சமூக-பொருளாதார வளர்ச்சியில் அவர் செய்த பங்களிப்புக்காக பேகம் ரோக்கியா பதக்கத்தைப் (বেগম রোকেয়া পদক) பெற்றார். 

## குறிப்புகள்

பகுப்பு:2006 இறப்புகள்
பகுப்பு:1922 பிறப்புகள்
வங்காளதேசத்தில் பெண்ணியம்

**வங்கதேசத்தில் பெண்ணியம்** என்பது சமூக மற்றும் அரசியல் மாற்றத்தின் மூலம் சம உரிமைகளை நாடுகிறது. வங்கதேச அரசியலமைப்பின் 28 வது பிரிவு "நாட்டிலும் பொது வாழ்விலும் உள்ள அனைத்து துறைகளிலும் ஆணும் பெண்ணும் சமமான உரிமை உடையோர்" என்று கூறுகிறது. 

## பங்களாதேச பெண்ணியவாதிகள்

*பேகம் ரோக்கியா  - ஒரு குறிப்பிடத்தக்க முஸ்லீம் பெண்ணியவாதி.
*காமினி ராய்  - பிரித்தானிய இந்தியாவின் முதல் பட்டதாரிப் பெண்மணி என்ற பெருமைக்குரியவர்.
*நுருன் நஹர் ஃபைசன்னேசா -  வங்கதேச பெண்ணிய இயக்கத்தின் தலைவர்
*சுல்தானா கமால்  - ஒரு வழக்கறிஞர் மற்றும் மனித உரிமை ஆர்வலர். ஐன் ஓ சாலிஷ் கேந்த்ரா என்ற சமூக உரிமைகளுக்கான ஒரு அமைப்புக்கான நிர்வாக இயக்குநராகப் பணியாற்றுகிறார்.
*தஸ்லிமா நசுரீன்  - ஒரு பெண்ணியவாதி. மத விமர்சகர்.
*செயதா ரசியா ஃபைஸ்  - வங்கதேசத்தின் முதல் நாடாளுமன்ற உறுப்பினராக தேர்வானவர்.
*ஹஸ்னா பேகம்  - வங்கதேச சமகால பெண்ணியவாதி மற்றும் சமகால தத்துவவாதி ஆவார். பல்கலைக்கழக மானியக் குழு அளித்த ரோக்கியா நாற்காலி என்னும் பெருமைமிகு பொறுப்பை வகித்தார். 
*ரோக்கெயா ரஹ்மான் கபீர் (Rokeya Rahman Kabeer) - ஒரு பெண் விடுதலை செயற்பாட்டாளர்.
*மசுதா கதுன் (Masuda Khatun) - ஒரு முன்னோடி பெண்ணியவாதியாக இருந்தார். காஜி நஸ்ருல் இஸ்லாமால் நெருப்புப் பாம்பு என புனைப்பெயரிட்டு அழைக்கப்பட்டவர்.
*ஷஹேதா முஸ்தாஃபிஸ் - வங்கதேசத்தின் முதல் இரண்டு பெண் அமைப்பாளர்களில் ஒருவர்.

## அமைப்புகள்
*தாக்கா மகளிர் சங்கம்

## இவற்றையும் காண்க
*பேகம் ரோக்கியா
*காமினி ராய்
*நுருன் நஹர் ஃபைசன்னேசா
*சுல்தானா கமல்
*தஸ்லிமா நசுரீன்
*செயதா ரசியா ஃபைஸ்
*ஹஸ்னா பேகம்
*ரோக்கெயா ரஹ்மான் கபீர்
*மசுதா கதுன்
*ஷஹேதா முஸ்தாஃபிஸ்
*தாக்கா மகளிர் சங்கம்
*இந்து சமயத்தில் பெண்கள்
*இஸ்லாத்தில் பெண்கள்

## குறிப்புகள்

பகுப்பு:நாடுகள் வாரியாகப் பெண்ணியம்
பகுப்பு:வங்காளதேசப் பண்பாடு
சாரா டிரிம்பின்

**சாரா டிரிம்பின்** *(Sarah Trimpin)* சுவிட்சர்லாந்து நாட்டிலுள்ள வேய்ன் மாநில பல்கலைக்கழகத்தில் பணிபுரியும் வேதியியலாளர் மற்றும் பேராசிரியர் ஆவார். இவரது ஆராய்ச்சி ஆர்வங்கள் பொருண்மை  நிறமாலையியல் அயனியாக்கம் தொடர்பான ஆய்வுகளை மையமாகக் கொண்டிருந்தன. இதன் தொடர்ச்சியாக எம்.எசு.சொலுயுசன்சு , எல்.எல்.சி என்ற நிறுவனம் ஒன்று உருவானது. மேம்பட்ட அயனியாக்க முறைகளை தொழிற்சாலைகளுக்கு கொண்டு வருவதை இந்நிறுவனம் தன்னுடைய நோக்கமாகக் கொண்டிருந்தது. இவரது பணியை 2019 ஆம் ஆண்டு அமெரிக்க பொருண்மை நிறமாலையியல் சமூகம் பீமன் பதக்கம் வழங்கி அங்கீகரித்துள்ளது.

டிரிம்பின் 1999 ஆம் ஆண்டு செருமனியிலுள்ள   கான்சுடான்சு பல்கலைக்கழகத்தில் பட்டப்படிப்பும் 2002 ஆம் ஆண்டு மைன்சு நகரத்திலுள்ள பாலிமர் ஆராய்ச்சிக்கான மேக்சு பிளாங்க் நிறுவனத்தில் முனைவர் பட்டமும் பெற்றார். அமெரிக்காவின் ஒரிகான் மாநில பல்கலைக்கழகம் மற்றும் இந்தியானா பல்கலைக்கழகத்தில் முனைவர் பட்ட மேறபடிப்பை முடித்த பிறகு, 2008 ஆம் ஆண்டில் வேய்ன் மாநிலப் பல்கலைக்கழகத்தில்  ஆசிரியராகப் பணியில் சேர்ந்தார்.

## மேற்கோள்கள்
 
## வெளி இணைப்புகள்
* http://www.indiana.edu/~clemmer/home.htm 

பகுப்பு:வாழும் மக்கள்
பகுப்பு:அறிவியலாளர்கள்
பகுப்பு:வேதியியலாளர்கள்
ஷஹேதா முஸ்தாஃபிஸ்

**ஷஹேதா முஸ்தாஃபிஸ்** (Shaheda Mustafiz) பங்களாதேசத்தின் முதல் பெண் மென்பொருள் கட்டமைப்பாளர்.

## வாழ்க்கைக் குறிப்பு

ஷஹேதா முஸ்தாஃபிஸ் பொருளாதாரம் படித்த மாணவி.

பொருளாதாரத்தில் தனது படிப்பை முடித்த பின்னர், அமெரிக்காவின் என்.சி.ஆர் நிறுவனத்தில் மென்பொருள் கட்டமைப்பு குறித்த பயிற்சி பெற்றார்.

அவர் 1976 ஆம் ஆண்டில் நிறுவனத்தின் பங்களாதேச கிளையில் கணிணி அமைப்பு மேலாளராக ஆனார்.
அவர் லீட்ஸ் என்ற நிறுவனத்திலும் பணியாற்றியுள்ளார். 
அவர் 1998 இல் ப்ரோபிடி சிஸ்டம்ஸ் லிமிடெட் நிர்வாக இயக்குனராகிவிட்டார்.

கனடாவின் 20-20 டெக்னாலஜிஸ் இன்கார்பரேட்டட் நிறுவனத்தின் பங்களாதேஷ் கிளையின் நிர்வாக இயக்குநராகவும், அமெரிக்காவின் இ-டெக்லொஜிக்ஸ் இன்கார்பரேட்டட் நிறுவனத்தின் பங்களாதேச கிளையின் நிர்வாக துணைத் தலைவராகவும் பணியாற்றியுள்ளார்.
தவிர, அவர் பெண்கள் மற்றும் குழந்தைகளுக்காக கணினி பயிற்சி நிறுவனத்தை நடத்தி வருகிறார், மேலும் அவரது அடுத்த தலைமுறையின் மென்பொருள் நிறுவனத்தின் ஆலோசகராகவும் பணிபுரிகிறார்.

## குறிப்புகள்

பகுப்பு:வாழும் மக்கள்
தாக்கா மகளிர் சங்கம்

தாக்கா மகளிர் சங்கம் என்பது பங்களாதேசத்தில்  டாக்காவில் உள்ள  செல்வாக்கு மிக்க பெண்களுக்கான  ஒரு சங்கம் ஆகும். இதன்  தற்போதைய தலைவராக ஜஹனாரா முன்னன் உள்ளார்.   

## குறிப்புகள்

பகுப்பு:வங்காளதேசத்தில் மனித உரிமைகள்
நுருன் நஹர் ஃபைசன்னேசா

நூருன் நஹர் ஃபைசன்னேசா (Nurun Nahar Faizannesa) (21 மே 1932 - 31 மார்ச்சு 2004) ஒரு பங்களாதேசத்திய பெண்ணியவாதி மற்றும் சமூக ஆர்வலராக இருந்தவர். பங்களாதேசத்தின் தேசிய ஊதிய ஆணையம் மற்றும் டாக்கா பல்கலைக்கழகத்தில்  பெண்கள் கூட்டமைப்பில் உறுப்பினராக தேர்வு செய்யப்பட்ட முதல் பெண்.

## மேற்கோள்கள்

பகுப்பு:2004 இறப்புகள்
பகுப்பு:1932 பிறப்புகள்
பகுப்பு:வங்காளதேச சமூக சேவையாளர்கள்
பகுப்பு:வங்காளதேசப் பெண்கள்
செயதா ரசியா ஃபைஸ்

**செயதா ரசியா ஃபைஸ்** (Syeda Razia Faiz)nbsp; (18 ஏப்ரல் 1936 - 15 நவம்பர் 2013) ஒரு பங்களாதேச அரசியல்வாதி. அவர் 1960 களில் பாகிஸ்தான் தேசிய சட்டமன்ற உறுப்பினராகப் பணியாற்றினார். 1979 ஆம் ஆண்டில், பங்களாதேச நாடாளுமன்றமான ஜதியா சங்கத்தின் (Jatiya Sangsad) உறுப்பினராக தேர்ந்தெடுக்கப்பட்ட முதல் பெண்மணி என்ற பெருமையை பெற்றார்.

## மேற்கோள்கள்

பகுப்பு:2013 இறப்புகள்
பகுப்பு:1936 பிறப்புகள்
பகுப்பு:வங்காளதேசப் பெண்கள்
பகுப்பு:வங்காளதேச அரசியல்வாதிகள்
காங்கிரசு சனநாயகப் பேரவை

**காங்கிரசு சனநாயகப் பேரவை** (*Congress Jananayaka Peravai*, ஆங்கிலம்:*Congress Democratic Front*) இந்தியாவின், தமிழ்நாட்டில் செயல்பட்ட ஒரு அரசியல் கட்சியாகும். இக்கட்சியை ப. சிதம்பரம் 2001 ஆம் ஆண்டு நிறுவினார். 1996 ஆம் ஆண்டு நடந்த சட்டமன்றத் தேர்தலில், அதிமுக - காங்கிரசு கூட்டணியை எதிர்த்து, தமிழ்நாடு மாநில காங்கிரசு தலைவர்களான ஜி. கே. மூப்பனார் அவரது நண்பர் ப. சிதம்பரம் ஆகியோர் இணைந்து தமிழ் மாநில காங்கிரசு என்ற கட்சியை உருவாக்கினார்கள். பின்பு அவ்வாண்டு நடந்த தமிழக சட்டமன்றத் தேர்தலில் திமுகவுடன் தமாகா கூட்டணி ஆதரவுடன் பெரும்பாலான இடங்களில் வெற்றி பெற்றது. ஆனால் அடுத்து நடந்த 2001 ஆம் ஆண்டு சட்டமன்றத் தேர்தலில், தமிழ் மாநில காங்கிரசு - அதிமுகவுடன் கூட்டணி வைத்து கொண்டதால், அதிலிருந்து விலகிய முன்னாள் மத்திய நிதியமைச்சர் ப. சிதம்பரம், **தமாகா சனநாயக பேரவை** என்ற கட்சியை 2001 ஆம் ஆண்டு தொடங்கினார். பின் அவ்வாண்டு நடைபெற்ற சட்டமன்றத் தேர்தலில் எதிர்கட்சியான திமுக அங்கம் வகித்திருந்த பாரதிய ஜனதா கட்சியின் தலைமையிலான தேஜகூ கூட்டணியில் இடம் பெற்று இருந்தது. மூப்பனாரின் மறைவுக்குப் பின் காங்கிரஸ் ஜனநாயக பேரவை என பெயர் மாற்றப்பட்டது.

2004 ஆம் ஆண்டு நடந்த மக்களவைத் தேர்தலில், ப. சிதம்பரம், சிவகங்கை தொகுதியிலிருந்து, இந்திய தேசிய காங்கிரசு வேட்பாளராக போட்டியிட்டு, 4,00,393 வாக்குகள் (60,01%) பெற்று வெற்றி பெற்றார்.

நவம்பர் 25, 2004 அன்று இக்கட்சியானது, இந்திய தேசிய காங்கிரசுடன் இணைந்தது. இந்த இணைப்பு குறித்த விவாதங்கள், நீண்ட காலமாக நடந்தன. ஆனால் இந்த இணைப்பை, தமிழக காங்கிரசு தலைமையால் எதிர்க்கப்பட்டது. இறுதியில் இந்த இணைப்பு தேசிய காங்கிரசு தலைமையால் நிகழ்த்தப்பட்டது.

## மேற்கோள்கள்

பகுப்பு:தமிழ்நாட்டில் இல்லாதுபோன அரசியல் கட்சிகள்
ஃபாஸ்ல் லோஹானி

**ஃபாஸ்ல் லோஹானி** (Fazle Lohani) (12 மார்ச் 1929 - 30 அக்டோபர் 1985) ஒரு வங்களாதேச பத்திரிகையாளர், தொலைக்காட்சி தொகுப்பாளர், பாடலாசிரியர் மற்றும் திரைப்படத் தயாரிப்பாளர் ஆவார். 1977 முதல் 1985 வரை வங்களாதேச தொலைக்காட்சியில் ஒளிபரப்பப்பட்ட ஜோடி கிச்சு மோன் நா கோரென் (Jodi Kichu Mone Na Koren) என்ற பிரபல வங்காள மொழி தொலைக்காட்சி நிகழ்ச்சியால் அவர் மிகவும் பிரபலமானவர்.

## ஆரம்ப கால வாழ்க்கை
லோகானி பிரித்தானிய இந்தியாவின் அப்போதைய வங்காளதேசத்தில் சிராஜ்கஞ்ச் மாவட்டத்தில் உள்ள கவுலியா கிராமத்தில் பிறந்தார். இவரது சகோதரர் ஃபதே லோகானியும் ஒரு குறிப்பிடத்தக்க தொலைக்காட்சி பிரபலம் ஆவார். இவரது சகோதரி ஹுஸ்னா பானு கானம் ஒரு கல்வியாளர் மற்றும் நஸ்ருல் சங்கீத் பாடகர் ஆவார்.

## தொழில்

## குறிப்புகள்

பகுப்பு:1985 இறப்புகள்
பகுப்பு:1929 பிறப்புகள்
குட்டிக் கடற்கன்னி

**குட்டிக் கடற்கன்னி** (*The Little Mermaid*, டேனிய மொழி: *Den lille havfrue*) என்பது டேனிஷ் எழுத்தாளர் ஹான்ஸ் கிறிஸ்டியன் ஆண்டர்சன் எழுதிய கதையாகும். இந்தக் கதை ஒரு இளம் கடற்கன்னியினைப்‌ பற்றியதாகும். குழந்தைகளுக்கான விசித்திரக் கதைகளின் தொகுப்பின் ஒரு பகுதியாக இந்த கதை முதன்முதலில் 1837 இல் வெளியிடப்பட்டது.

## கதை சுருக்கம்
ஒரு இளம் கடற்கன்னி கடலில் மேற்பரப்பிற்குள் உலாவும் போது இளவரசன் ஒருவனைக் கண்டு காதல் கொள்கிறாள். அவனுக்காக மனித உருவம் பெற முயற்சி செய்து வெற்றி காண்கிறாள்.

## நினைவுச்சிலை

இந்தக் கதையின் நினைவாக கோப்பென்ஹேகன் துறைமுகத்தில் பாறையின் மீது கடற்கன்னி அமர்ந்திருப்பது போன்ற சிலை அமைக்கப்பட்டிருக்கிறது.

## வெளியீடு
"தி லிட்டில் மெர்மெய்ட்" கதை 1836 இல் எழுதப்பட்டது. ஏப்ரல் 7, 1837 அன்று டென்மார்க்கின் கோபனாவன் எனுமிடத்தில்  சி. ஏ. ரீட்ஸல் என்பவரால் பேரி டெயில்ஸ் டோல்ட் பார் சில்ரலன் (Fairy Tales Told for Children) புத்தகத்தின் முதல் தொகுப்பில் வெளியிடப்பட்டது.

## ஆதாரங்கள்


## வெளி இணைப்புகள்

* The Little Mermaid Gallery
* See photos of The Little Mermaid
* "The Little Mermaid", Jean Hersholt's English translation
* ''Den lille Havfrue'', original Danish text from the Danish Royal Library
* ''Den lille havfrue'', original manuscript (Odense City Museum)
* Surlalune: Annotated "The Little Mermaid" , Paull's translation, with annotations, scans from six illustrated editions, and bibliography
*
எகிப்தின் பதிமூன்றாம் வம்சம்

**எகிப்தின் பதிமூன்றாம் வம்சம்** (**Thirteenth Dynasty of  Egypt** -  **Dynasty XIII**) மத்தியகால எகிப்திய இராச்சியத்தை எகிப்தின் பதிமூன்றாம் வம்சத்தவர்கள் கிமு 1803 முதல் கிமு 1649 முடிய 154 ஆண்டுகள் ஆண்டனர். இவர்களது தலைநகரம் ஹெலியோபோலிஸ் மற்றும் இட்ஜ்தாவி ஆகும். இவ்வம்ச ஆட்சியின் முடிவில் எகிப்தின் மத்தியகால இராச்சியம் முடிவுற்று, எகிப்தின் இரண்டாம் இடைநிலைக் காலம் துவங்கியது.

மத்தியகால எகிப்திய இராச்சியத்தை ஆண்ட பதினொன்றாம் வம்சம், பனிரெண்டாம் வம்சம் மற்றும் பதிநான்காம் வம்சத்தவர்களுடன் பதிமூன்றாம் வம்சத்தவர்கள் தொடர்புடையவர்கள் ஆவார்.

## 13-ஆம் வம்ச [[பார்வோன்]]கள்
# முதலாம் சேகெம்கரே குதாவி 
# சோன்பெப் 
# நெரிகரே 
# ஐந்தாம் சேகெம்கரே 
# அமேனி கிமௌ 
# ஹோடேபிரே 
# துபினி 
# ஆறாம் அமெனெம்ஹேத் 
# செமென்கரே நெபுனி
# செஹெடெபிரே செவேசேக்தாவி
# முதலாம் செவத்ஜகரே  
# இரண்டாம் கான்கரே சோபெகோடெப்   
# ரென்செனெப் அமென்ம்ஹத் 
# அவ்விபிரே ஹோர் 
# சேக்கம்ரெகுதாவி
# ஜெத்கேபரே  
# ஏழாம் ஜெத்கேபரே 
# குத்தாவிரே வேகப் 
# யுசர்கரே கென்ட்ஜெர்
# இமிரேமெஷ்ஷா  
# செஹெடெப்கரே இன்டெப் 
# சேத் மெரிப்பிரே 
# மூன்றாம் சோபெகோடெப் 
# முதலாம் நெபர்ஹோடெப் 
# சிகாத்தோர் 
# நான்காம் சோபெகோடெப்  
# ஐந்தாம் சோபெகோடெப்   
# ஆறாம் சோபெகோடெப்   
# வஹிபிரே இபிஔ
# மெர்னெபெரிரி ஆய்

## இதனையும் காண்க
* பண்டைய எகிப்திய அரசமரபுகள்

## பண்டைய எகிப்தின் வரலாற்றுக் கால வரிசை

* எகிப்தின் துவக்க கால அரச மரபுகள் (கிமு 3150 - கிமு 2686)
* பழைய எகிப்து இராச்சியம் (கிமு 2686 –  கிமு 2181)  
* எகிப்தின் முதல் இடைநிலைக் காலம் -  (கிமு 2181 -  கிமு 2055)   
* எகிப்தின் மத்தியகால இராச்சியம் -(கிமு 2055 – கிமு 1650)
* எகிப்தின் இரண்டாம் இடைநிலைக் காலம் - (கிமு 1650 - கிமு 1580)
* புது எகிப்து இராச்சியம் (கிமு 1550  –  1077)
* எகிப்தின் மூன்றாம் இடைநிலைக் காலம் -  (கிமு 1100 – கிமு 650)
* பிந்தைய கால எகிப்திய இராச்சியம் -  (கிமு 664  - கிமு 332)
* கிரேககர்களின் மாசிடோனியாப் பேரரசு -கிமு 332–  கிமு 305
* கிரேக்கர்களின் தாலமைக் பேரரசு - (கிமு 305 – கிமு 30)

## மேற்கோள்கள்

*Clayton, Peter A. *Chronicle of the Pharaohs: The Reign-by-Reign Record of the Rulers and Dynasties of Ancient Egypt*. London: Thames & Hudson Ltd., 2006. .

பண்டைய எகிப்து

பகுப்பு:எகிப்தின் வரலாறு
பகுப்பு:பண்டைய வரலாறு
பண்டைய எகிப்திய அரசமரபுகள்
பகுப்பு:ஆபிரிக்க வரலாறு
எகிப்தின் முப்பதாம் வம்சம்

**எகிப்தின் முப்பதாம் வம்சம்** (**Thirtieth Dynasty of Egypt** - **Dynasty XXX**) (ஆட்சிக் காலம்:கிமு 380 - கிமு 343)  பிந்தைய கால எகிப்திய இராச்சியத்தை ஆண்ட ஐந்தாம் வம்சமும், எகிப்திய மக்களின் இறுதி வம்சமும் ஆகும். இவ்வம்சத்தினர் எகிப்தை கிமு 380 முதல் 343 முடிய 43 ஆண்டுகள் ஆண்டனர். கிமு 380-இல்  இருபத்தி ஒன்பதாம் வம்ச பார்வோன் இரண்டாம் நெபரிடீசை வீழ்த்தி எகிப்தில் முப்பதாம் வம்சத்தை நிறுவியவர் **[[முதலாம் நெக்தனெபோ]]** ஆவார். கிமு 343-இல் பாரசீகத்தின்  அகாமனிசியப் பேரரசர் மூன்றாம் அர்தசெராக்சஸ், எகிப்தின் முப்பதாம் வம்சத்தினரை வென்று, பண்டைய எகிப்தை பாரசீகத்துடன் இணைத்து கொண்டார். அது முதல் எகிப்து பாரசீகத்தின் ஒரு மாகாணமாக விளங்கியது. எகிபதை ஆண்ட பார்சீகப் பேரரசர்களை எகிப்தின் முப்பத்தி ஒன்றாம் வம்சத்தவர்கள் என வரலாற்று அறிஞர்கள் கூறுகின்றனர்.

## வரலாறு
 

### எகிப்தின் முப்பதாம் வம்ச பார்வோன்கள்
# முதலாம் நெக்தனெபோ - கிமு 380-362  
# தியோஸ் - கிமு 362 - 360 
# இரண்டாம் நெக்தனெபோ - கிமு 360- 343

## பண்டைய எகிப்திய வம்சங்கள்

*பண்டைய எகிப்திய அரசமரபுகள்
## பண்டைய எகிப்தின் வரலாற்றுக் கால வரிசை
* எகிப்தின் துவக்க கால அரச மரபுகள் (கிமு 3150 - கிமு 2686)
* பழைய எகிப்து இராச்சியம் (கிமு 2686 –  கிமு 2181)  
* எகிப்தின் முதல் இடைநிலைக் காலம் -  (கிமு 2181 -  கிமு 2055)   
* எகிப்தின் மத்தியகால இராச்சியம் -(கிமு 2055 – கிமு 1650)
* எகிப்தின் இரண்டாம் இடைநிலைக் காலம் - (கிமு 1650 - கிமு 1580)
* புது எகிப்து இராச்சியம் (கிமு 1550  –  1077)
* எகிப்தின் மூன்றாம் இடைநிலைக் காலம் -  (கிமு 1100 – கிமு 650)
* பிந்தைய கால எகிப்திய இராச்சியம் -  (கிமு 664  - கிமு 332)
* கிரேககர்களின் மாசிடோனியாப் பேரரசு -கிமு 332–  கிமு 305
* கிரேக்கர்களின் தாலமைக் பேரரசு - (கிமு 305 – கிமு 30)
*  எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641

## இதனையும் காண்க
* பெலுசியம் சண்டை (கிமு 343)

## மேற்கோள்கள்

பண்டைய எகிப்து

பகுப்பு:எகிப்தின் முப்பதாம் வம்சம்
பண்டைய எகிப்திய அரசமரபுகள்
பகுப்பு:எகிப்தின் வரலாறு
பகுப்பு:பண்டைய வரலாறு

பகுப்பு:ஆபிரிக்க வரலாறு
சடோரு மியானோ

**சடோரு மியானோ** *(Satoru Miyano)*  டோக்கியோ பல்கலைக்கழகத்தில் மனித மரபணு மையத்தில் ஒரு பேராசிரியராகப் பணிபுரிகிறார். கணக்கீட்டு உயிரியல் மற்றும் உயிர் தகவலியல் ஆகிய துறைகளில் அளித்த மிகப்பெரிய பங்களிப்பிற்காக 2013 ஆம் ஆண்டு இவர் கணக்கீட்டு உயிரியல் அனைத்துலக சமூகத்தின் உறுப்பினராகத் தேர்ந்தெடுக்கப்பட்டார். இவர் 1954 ஆம் ஆண்டு பிறந்தார்.
## மேற்கோள்கள்

பகுப்பு:1954 பிறப்புகள்
பகுப்பு:வாழும் மக்கள்
பகுப்பு:அறிவியலாளர்கள்
எகிப்தின் பதிநான்காம் வம்சம்

**எகிப்தின் பதிநான்காம் வம்சம்** (**Fourteenth Dynasty of Egypt**) ஆட்சிக் காலம்:கிமு 1725 - 1650) எகிப்தின் மத்தியகால இராச்சிய  (கிமு 2055 – கிமு 1650) காலத்தின் போது வடக்கு எகிப்தை, கிமு 1725 முதல் கிமு 1650 முடிய 75 ஆண்டுகள் ஆண்ட, எகிப்தியர் அல்லாத  பதினான்காம் வம்சத்தினர் ஆவர். 

இப்பதிநான்காம் வம்சத்தினர் மெசொப்பொத்தேமியாவில் வாழ்ந்த அமோரிட்டு மக்கள் ஆவார். இவர் கீழ் எகிப்தை கைப்பற்றி  ஆவரிஸ் நகரத்தை தலைநகராகக் கொண்டனர். இவ்வம்ச ஆட்சிக் காலத்தில், மேல் எகிப்தின் மெம்பிஸ் நகரத்தை தலைநக்ராகக் கொண்டு பதிமூன்றாம் வம்சத்தினர் ஆட்சி செய்தனர். இவ்வம்ச ஆட்சியின் முடிவில் எகிப்தின் இரண்டாம் இடைநிலைக் காலம் துவங்கியது. 

## பண்டைய எகிப்திய வம்சங்கள்
*பண்டைய எகிப்திய அரசமரபுகள்

## பண்டைய எகிப்தின் வரலாற்றுக் கால வரிசை

* எகிப்தின் துவக்க கால அரச மரபுகள் (கிமு 3150 - கிமு 2686)
* பழைய எகிப்து இராச்சியம் (கிமு 2686 –  கிமு 2181)  
* எகிப்தின் முதல் இடைநிலைக் காலம் -  (கிமு 2181 -  கிமு 2055)   
* எகிப்தின் மத்தியகால இராச்சியம் -(கிமு 2055 – கிமு 1650)
* எகிப்தின் இரண்டாம் இடைநிலைக் காலம் - (கிமு 1650 - கிமு 1580)
* புது எகிப்து இராச்சியம் (கிமு 1550  –  1077)
* எகிப்தின் மூன்றாம் இடைநிலைக் காலம் -  (கிமு 1100 – கிமு 650)
* பிந்தைய கால எகிப்திய இராச்சியம் -  (கிமு 664  - கிமு 332)
* கிரேககர்களின் மாசிடோனியாப் பேரரசு -கிமு 332–  கிமு 305
* கிரேக்கர்களின் தாலமைக் பேரரசு - (கிமு 305 – கிமு 30)

## மேற்கோள்கள்

## ஆதார நூற்பட்டியல்
*
*

பண்டைய எகிப்து

பகுப்பு:எகிப்தின் வரலாறு
பகுப்பு:பண்டைய வரலாறு
பண்டைய எகிப்திய அரசமரபுகள்
பகுப்பு:ஆபிரிக்க வரலாறு
ஆவரிஸ்

**ஆவரிஸ்** (**Avaris**) தற்கால எகிப்தின் கீழ் எகிப்து (வடக்கு எகிப்து) பிரதேசத்தில் பாயும் நைல் நதி வடிநிலப் பரப்பின் கிழக்கில் அமைந்த பண்டைய நகரம் ஆகும்.  பண்டைய எகிப்தின் வடக்கு பிரதேசத்தை ஆண்ட பதினைந்தாம் வம்சத்தவர்களான ஐக்சோஸ் மக்களின் தலைநகரமாகவும், வணிக மையமாகவும் ஆவரிஸ் நகரம் விளங்கியது.   

கிமு 1550-இல் 17-ஆம் வம்சத்தின் இறுதிப் பார்வோன் முதலாம் அக்மோஸ் கீழ் எகிப்தின் பிலிஸ்தியர்களையும், கானானியர்களையும் வென்று மேல் எகிப்தையும் கீழ் எகிப்தையும் ஒன்றிணைத்தார்.   17-ஆம் வம்சத்தவர்கள் தீபை நகரத்தை தலைநக்ரமாகக் கொண்டதால் ஆவரிஸ் நகரம் கைவிடப்பட்டது. இதனால் காலப்போக்கில் இந்நகரம் பாழ்பட்டு போனது. ஆவரிஸ் நகரம் கல்லறைகளுக்கான இடமானது. ஆவரிஸ் நகரம் அருகே 19-ஆம் வம்ச பார்வோன்  இரண்டாம் ராமேசஸ் (கிமு 1279 – 1213), பாழ்பட்ட ஆவரிஸ் நகரம் அருகே பை-ராமேசஸ் எனும் புதிய நகரத்தை நிறுவி தன தலைநகரத்தை தீபையிலிருந்து பை-ராமசேசுக்கு மாற்றினார்.  
## இதனையும் காண்க
* பண்டைய எகிப்திய அரசமரபுகள்
* எகிப்தின் வரலாறு
## மேற்கோள்கள்

## ஆதார நூற்பட்டியல்
*
*Pierce, R.W., Entry on "Rameses" in 
*
*

## வெளி இணைப்புகள்

* Tell el-Dabʿa Homepage - available in German and English

பகுப்பு:பண்டைய நகரங்கள்
பகுப்பு:எகிப்திய நகரங்கள்
பகுப்பு:எகிப்தில் உள்ள தொல்லியல் களங்கள்
நவ நாளந்தா மகாவிகாரா

**நவ நாளந்தா மகாவிகாரா** *(Nava Nalanda Mahavihara)*  பல்கலைக்கழகம் இந்தியாவின் பீகார் மாநிலத்திலுள்ள நாளந்தா மாவட்டத்தில்  அமைந்துள்ளது. நாளந்தாவின் பண்டையகால கல்விமுறையைக் புதுப்பிக்கும் நோக்கத்தில் 1951 ஆம் ஆண்டு இராசேந்திர பிரசாத் அவர்களால் இப்பல்கலைக் கழகம் நிறுவப்பட்டது. நவ நாளந்தா பல்கலைக்கழகம்  2006 ஆம் ஆண்டில் ஒரு நிகர்நிலைப் பல்கலைக்கழகமாக தரம் உயர்த்தப்பட்டது .

பாளி மொழியில் ஒர் உயர் கல்வி மையம் அமைய வேண்டும் என்ற நோக்கத்துடன்  நவ நாளந்தா மகாவிகாரா பல்கலைக்கழகம் உருவாக்கப்பட்டது. மாகாவீராவின் பௌத்த சமயக் கோட்பாடுகளை வளர்க்கவும், பண்டைய நாளந்தா பல்கலைக்கழகத்தின் தொடர்ச்சியாக செயல்பட வேண்டுமெனவும் இப்பல்கலைக்கழகம்  நிறுவப்பட்டது. 
தொடக்கத்தில் இக் கல்வி நிறுவனம் மாணவர்கள் தங்கி பயிலும் ஓர் உண்டு உறைவிட விடுதியாகவே செயல்பட்டு  வந்தது. குறைந்த எண்ணிக்கையிலான இந்திய மற்றும் வெளிநாட்டு மாணவர்கள் இங்கு கல்வி பயின்றனர். பிறகு 2006 ஆம் ஆண்டில் இந்திய பல்கலைக்கழக மானியக் குழுவால் இப் பல்கலைக்கழகத்திற்கு  நிகர்நிலைப் பல்கலைக்கழகம் என்ற தரம் வழங்கப்பட்டது . 

மகாவிகாராவின் தற்போதைய பல்கலைக்கழக வளாகம் பாட்னா பெருநகரத்திலிருந்து 100 கி.மீ தூரத்தில் உள்ளது. வரலாற்றுச் சிறப்புமிக்க ஏரியான இந்திரபுசுகரணி ஏரியின் தென் கரையில் பல்கலைக்கழகம் அமைந்துள்ளது. வடக்கு கரைக்கு அருகில் பழங்கால நாளந்தா பல்கலைக்கழகத்தின் இடிபாடுகள் உள்ளன. நவ நாளந்தா மகாவிகாரா 1951 ஆம் ஆண்டு நிறுவப்பட்டது. அதே வேளையில் நாளந்தா பல்கலைக்கழகம் 2014 ஆம் ஆண்டு தொடங்கப்பட்டது.

## மேற்கோள்கள்

## புற இணைப்புகள்
*

பகுப்பு:பீகாரில் கல்வி
வால்டர் சிட்னி மெட்காஃப்

**வால்டர் சிட்னி மெட்காஃப்** *(Walter Sidney Metcalf)* நியூசிலாந்து நாட்டைச் சேர்ந்த ஓர் இயற்பிய வேதியியலாளர் ஆவார். 1918 ஆம் ஆண்டு மே மாதம் 18 ஆம் தேதி பிறந்த இவர் 2008 ஆம் ஆண்டு சூலை மாதம் 25 அன்று இறந்தார்.
  
வால்டர் மெட்காஃப் தனது முதல் அறிவியல் பட்டத்துடன் இணையாக இசை பாடத்திலும்  இளங்கலைப் பட்டம் பெற்றார். ஆக்சுபோர்டு பல்கலைக்கழகத்தில் பிரித்தானிய இயற்பிய வேதியியலாளர் இ.யே.போவனின் வழிகாட்டுதலுடன் முனைவர் பட்டம் பெற்றார்.

மெட்காஃப் தொடக்கத்தில் வெல்லிங்டன் விக்டோரியா பல்கலைக்கழகத்தில் பணிபுரிந்தார். பின்னர் 1954 ஆம் ஆண்டு கேண்டர்பரி பல்கலைக்கழகம் என்று தற்போது அழைக்கப்படும் கேண்டர்பரி பல்கலைக்கழகக் கல்லூரிக்கு சென்றார். குறிப்பாக ஒளி வேதியியல் பாடத்தை கற்பித்த இவர் 1975 ஆம் ஆண்டு ஒரு பேராசிரியராக பணியிலிருந்து ஓய்வு பெற்றார். இவரது ஆராய்ச்சிக்காக நியூசிலாந்தின் ராயல் சொசைட்டி 1966 ஆம் ஆண்டு  டி.கே. சைடி பதக்கத்தை  வழங்கியது. வாழ்க்கையின் இறுதி காலத்தில் கால்சியம் வளர்சிதை மாற்ற ஆராய்ச்சியில் மெட்காஃப் பணியாற்றினார்.

## மேற்கோள்கள்

பகுப்பு:1918 பிறப்புகள்
பகுப்பு:2008 இறப்புகள்
பகுப்பு:நியூசிலாந்து வேதியியலாளர்கள்
நீல் மெக்கிவோன்

**நீல் புரூசு மெக்கிவோன்***(Neil Bruce McKeown)* எடின்பர்க் பல்கலைக்கழகத்தில் பணிபுரியும் கிராவ்போர்டு நிறுவனத்தின் வேதியியல் பேராசிரியர் ஆவார். எடின்பர்க் ராயல் கழகத்தில் ஓர் உறுப்பினராகவும் இவர் உள்ளார் .

## கல்வி
இங்கிலாந்தின் கிழக்கு ஆங்கிலியா பல்கலைக்கழகத்தில் நீல் புரூசு இளம் அறிவியல் மற்றும் முனைவர் பட்டங்களைப் பெற்றார் . 
## விருதுகள்

ராயல் கழகம் இவருக்கு 2008 ஆம் ஆண்டு பெயில்பை பதக்கம் மற்றும் பரிசை வழங்கி கௌரவித்துள்ளது. எடின்பர்க் ராயல் கழகத்தின் உறுப்பினராகவும் அங்கீகரித்து இவரைப் பெருமை படுத்தியுள்ளது . 2017 ஆம் ஆண்டு வேதியியல் ராயல் கழகம் நீல் புரூசிற்கு டில்தென் பரிசை வழங்கியுள்ளது.

## மேற்கோள்கள்

பகுப்பு:வாழும் மக்கள்
பகுப்பு:வேதியியலாளர்கள்
லியோன் மார்ச்லெவிசுக்கி

**லியோன் பாவெல் தியோதர் மார்ச்லெவிசுக்கி** *(Leon Paweł Teodor Marchlewski)* என்பவர் போலந்து நாட்டைச் சேர்ந்த ஒரு வேதியியலாளர் மற்றும் போலந்து வேதியியல் கழகத்தின் கௌரவ உறுப்பினர் ஆவார். 1869 ஆம் ஆண்டு டிசம்பர் மாதம் 15 ஆம் தேதி போலந்தின் வுலோகிளாவெக் நகரத்தில் பிறந்த இவர் 1946 ஆம் ஆண்டு சனவரி மாதம் 16 அன்று இறந்தார் . 
குளோரோபில் எனப்படும் பச்சையம் நிறமி குறித்த வேதியியல் துறையின் நிறுவனர்களில் ஒருவராக லியோன் இருந்தார் . 1927 ஆம் ஆண்டில் பாரிசு நகரில் வேதியியல் தொடர்பான அனைத்துலக மாநாட்டில் கலந்து கொள்ள இவர் அரசுமுறைப் பயணம் மேற்கொண்டார் . இவர் பயன்படுத்திய அரசு வழங்கிய அதிகாரப்பூர்வ கடவுச்சீட்டு  வலதுபுறம் உள்ளது. 

## மேற்கோள்கள்
 
## வெளி இணைப்புகள்

பகுப்பு:1869 பிறப்புகள்
பகுப்பு:1946 இறப்புகள்
பகுப்பு:வேதியியலாளர்கள்
பகுப்பு:போலந்து அறிவியலாளர்கள்
சாலிம்பூர்

**சாலிம்பூர்** *(Salimpur)* இந்தியாவின் பீகார் மாநிலத்திலுள்ள பாட்னா மாவட்டத்தில் அமைந்துள்ள ஒரு கிராமமாகும். சாலிம்பூர் கிராமம் மாநிலத் தலைநகரான பாட்னாவிலிருந்து சுமார் 40 கிலோமீட்டர் தொலைவில் அமைந்துள்ளது. இக் கிராமத்தை அடைய தேசிய நெடுஞ்சாலை எண் 31 வழியாக பேருந்திலும் மற்றும் தொடர்வண்டி மூலமாகவும் செல்லமுடியும். 2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி சாலிம்பூரின் மக்கள் தொகை 3,223 ஆகும்..
## மேற்கோள்கள்

பகுப்பு:பீகார்
பகுப்பு:பீகார் மாநிலத்திலுள்ள ஊர்களும் நகரங்களும்
சிலா மேத்தா

**சிலா மேத்தா (Shila Mehta)** ஒரு இந்திய பாரம்பரிய நடன கலைஞரும், நடன இயக்குநரும், நடன ஆசிரியரும் மற்றும் இசையமைப்பாளரும் ஆவார். தனது துறையில் 35 ஆண்டுகளுக்கும் மேலான அனுபவமுள்ள கலைஞர் ஆவார். இவரது பின்னணி வட இந்திய வடிவமான கதக்கில் உறுதியாக வேரூன்றியுள்ளது. இது இந்தியா, வட அமெரிக்கா, ஆஸ்திரேலியா மற்றும் ஐரோப்பா உள்ளிட்ட சுற்றுப்பயணங்கள் உட்பட உலகெங்கிலும் உள்ள பார்வையாளர்களிடம் எடுத்துச் சென்றுள்ளது. மேத்தா இந்தியாவின் மும்பையிலுள்ள "நூபுர் ஜங்கர் நிகழ்த்து கலைகள் ஆராய்ச்சி மையம்" என்ற நடன நிறுவனத்தின்  நிறுவனராவார். இது இப்போது உள்ளூர் மற்றும் சர்வதேச மாணவர்களுக்கான கலாச்சார மையமாக மாறியுள்ளது. இந்த நிறுவனம் புதுடில்லி, இந்தியாவின் கலாச்சார உறவுகள் அமைப்பில் பதிவு செய்யப்பட்டுள்ளது. மிகச் சிறிய வயதிலேயே, கலை மற்றும் கலாச்சாரத் துறையில் தனது சிறப்பம்சத்தை வெளிப்படுத்தினார். குறிப்பாக குசராத்தி சமுதாயத்தில், ஆற்றல் அலைகளை கொண்டு வரும் அற்புதமான நிகழ்ச்சிகள் மற்றும் நடனங்கள் ஆகியவற்றை நிகழ்த்தினார்.

## ஆரம்பகால வாழ்க்கை மற்றும் பயிற்சி
சிலா கொல்கத்தாவில் சனவரி 1 அன்று பிறந்தார். அங்கிருந்து கொல்கத்தா பல்கலைக்கழகத்தில் இளங்கலை வணிகவியல் பட்டம் பெற்றார். மகாராட்டிரா காவி குல்குரு காளிதாஸ் சமசுகிருத பல்கலைக்கழகத்தில் நுண்கலையில் முதுகலைப் பட்டம் பெற்றார். இவர் அலகாபாத்தில் உள்ள பிரயாக் சங்க சமிதியிடமிருந்து "நிருத்ய பிரவீன்" என்ற பட்டத்தை பெற்றுள்ளார். சமகால நடனம், நடன சிகிச்சை மற்றும் தளம் சார்ந்த நடனம் ஆகியவற்றை ஆராய்வது உட்பட கனடாவின் டொராண்டோவின் யார்க் பல்கலைக்கழகம் வழியாக விரிவான தொழில் வளர்ச்சியையும் இவர் மேற்கொண்டார். மேத்தா தனது ஐந்து வயதில் நிருத்யாச்சார்யா பிரகலாத் தாசின் கீழ் நடனப் பயிற்சியைத் தொடங்கினார். பதினாறு வயதிலிருந்தே, பண்டிட் சித்ரேஷ் தாஸ், பண்டிட் விஜய் சங்கர் மற்றும் பண்டிட் பிர்ஜு மகாராஜ் குமுதினி லக்கியா போன்ற பிற முக்கிய நிபுணர்களுடன் பயிற்சிக்கு கணிசமான நேரத்தை செலவிட்டார். தாலியோகி பண்டிட் சுரேஷ் தல்வால்கரின் கீழ் இவரது லே மற்றும் டால் பயிற்சி இருந்தது. தற்போது இவர் முனைவர் கனக் ரிலுடன் அபிநய அழகியல் பற்றிய புரிதலில் பணியாற்றி வருகிறார்.

## நிகழ்ச்சிகள்
சிலா இந்தியா, ஐரோப்பா, ஆஸ்திரேலியா, மத்திய கிழக்கு மற்றும் அமெரிக்காஉள்ளிட்ட நாடுகளில் பல மதிப்புமிக்க திருவிழாக்கள் மற்றும் அரங்குகளில் நடைபெறும் நடன நிகழ்ச்சிகளில் பங்கு கொள்ள உலகம் முழுவதும் சுற்றுப்பயணம் மேற்கொள்கிறார். இவரது தனித்துவமான பாணியை அங்கீகரிக்கும் பல விருதுகளை இவரது படைப்புகள் பெற்றுள்ளன. சைதன்ய யோகா மற்றும் சரணி கதக் மற்றும் பிரபலமான நாட்டுப்புற நடனங்களின் அடிப்படையிலான நடன அமைப்புகள் போன்றவற்றில் பங்களிப்புக்காகவும் இவர் நன்கு அறியப்படுகிறார்.

## நூபுர் ஜங்கர் நிகழ்த்து கலைகள் ஆராய்ச்சி மையம்
1983 முதல் இந்தியாவின் கொல்கத்தாவில் வேர்களைக் கொண்ட "நுபுர் ஜங்கர் நிகழ்த்து கலைகள் ஆராய்ச்சி மையம்", இப்போது மும்பை அறக்கட்டளை சட்டம், 1950 இன் கீழ் பதிவுசெய்யப்பட்ட அறக்கட்டளையாக உள்ளது. இது 30 ஆண்டுகளுக்கும் மேலாக உயர்தர நடனக் கல்வியை வழங்கி வருகிறது. இந்திய கலாச்சார உறவுகளுக்கான அமைப்பில் பதிவுசெய்யப்பட்ட இந்த நிறுவனம், கதக்கின் பாரம்பரிய கலை வடிவத்தை உள்ளூர் மற்றும் சர்வதேச மாணவர்களுக்கு கற்றுத்தருகிறது.

## குறிப்புகள்

பகுப்பு:கதக் நடனக் கலைஞர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
பகுப்பு:வாழும் மக்கள்
பகுப்பு:1960 பிறப்புகள்
படை வீட்டு அம்மன்

***படை வீட்டு அம்மன்*** என்பது 2002 இல் வெளிவந்த தமிழ்த் திரைப்படமாகும். இதனை புகழ்மொழி இயக்கியிருந்தார். இத்திரைப்படத்தில் மீனா, ராம்கி (நடிகர்), தேவயானி மற்றும் ரவளி ஆகியோர் நடித்துள்ளனர். எஸ். ஏ. ராஜ்குமார் இசையில் 4 நவம்பர் 2002 இல் வெளிவந்தது.  இத்திரைப்படம் இந்தி மொழியில் "தேவி துர்கா சக்தி" என்ற பெயரில் டப்பிங் செய்யப்பட்டது.

## நடிகர்கள்
*மீனா - படை வீட்டு அம்மன் மற்றும் முத்து மாரி
*ராம்கி (நடிகர்) - காட்டு அதிகாரி சங்கர்
*தேவயானி - சாமுண்டி 
*ரவளி - ரத்னா
*செந்தில் - சடையாண்டி
*வினு சக்ரவர்த்தி - காத்தவராயன்
*நிழல்கள் ரவி - ரத்னாவின் தந்தை
*பி. ஆர். வரலட்சுமி
*கே. ஆர். வத்சலா
* பேபி அக்சையா 
*வெள்ளை சுப்பையா
* பயில்வான் ரங்கநாதன்
* சூர்யகாந்த்

## இசை
காளிதாசன், காமகோடி, கிரித்தியா மற்றும் ராம நாராயணன் ஆகியோர் பாடல்கள் எழுதினர்.

## ஆதாரங்கள்

பகுப்பு:இந்தியத் தமிழ்த் திரைப்படங்கள்
பகுப்பு:2002 தமிழ்த் திரைப்படங்கள்
பகுப்பு:இந்து பக்தி திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
வெள்ளை சுப்பையா

**வெள்ளை சுப்பையா** (*Vellai Subbaiah*) என்பவர் இந்திய திரைப்பட நடிகர் ஆவார். இவர் 500 இக்கும் மேற்பட்ட திரைப்படங்களிலும், 1000 மேடை நாடகங்களிலும் நடித்துள்ளார். எண்ணற்ற திரைப்படங்களில் நகைச்சுவை கதாபாத்திரங்களில் நடித்துள்ளார்.

## வாழ்க்கை
1937 ஆம் ஆண்டு கோயம்புத்தூர் மாவட்டம்  புஞ்சை புளியம்பட்டி கிராமத்தில் பிறந்தார். படிப்பில் நாட்டமில்லாமல் நாடகங்களில் நடிக்க ஆசை கொண்டார். அதனால் அந்தியூர் நாடக குழுவில் முதலாளியை சந்தித்து நாடகம் நடிக்கத் தொடங்கினார்.

## குடும்பம்
வெள்ளை சுப்பையாவின் மனைவி சாவித்திரி என்பவராவார். இவர்களுக்கு தனலட்சுமி என்றொரு மகளுள்ளார். அவர் குவேத்தில் வசிக்கிறார்.

## இறப்பு
2017 செப்டம்பர் 6 அன்று உடல்நலக்குறைவு காரணமாக கோயம்புத்தூர் மாவட்டம் சிவன்புரத்தில் இறந்தார்.

## திரைப்படவியல்

## மேற்கோள்கள்

பகுப்பு:2017 இறப்புகள்
பகுப்பு:1937 பிறப்புகள்
பகுப்பு:தமிழ் நடிகர்கள்
பகுப்பு:தமிழ்த் திரைப்பட நடிகர்கள்
மார்த்தாண்டம் மேம்பாலம்

**மார்த்தாண்டம் மேம்பாலம்** குழித்துறை தாமிரபரணி ஆற்றுப்பாலத்தில் இருந்து மார்த்தாண்டம் பம்மம் வரை சுமார் 2.5 கி.மீ தூரத்திற்கு இது கட்டப்பட்டுள்ளது.  மார்த்தாண்டம் மேம்பாலம் தென்னிந்தியாவிலேயே மிகவும் நீளமான, தமிழகத்திலேயே மிகவும் பெரிய இரும்பு மேம்பாலமாக அமைக்கப்பட்டுள்ளது. 

## வரலாறு
மார்த்தாண்டத்தில் ஏற்பட்டுகின்ற போக்குவரத்து நெரிசலை குறைக்க மத்திய இணை அமைச்சர் பொன். இராதாகிருஷ்ணன் இதற்கான முயற்சியை மேற்கொண்டார். 19 ஜனவரி 2016 மத்திய சாலைப் போக்குவரத்துத் துறை அமைச்சர் நிதின் கட்கரி மேம்பாலம் பணிக்கு அடிக்கல் நாட்டினார். மார்த்தாண்டம் மேம்பாலம் பொதுமக்கள் பார்வைக்காக 12 நவம்பர் 2018 அன்று திறக்கப்பட்டது. 

## நீளமான இரும்பு பாலம்
தென்னிந்தியாவிலேயே மிகவும் நீளமான, தமிழகத்திலேயே மிகவும் பெரிய இரும்பு மேம்பாலம் அகும்.  

## பாலத்தின் வகை
தேசிய நெடுஞ்சாலை எண்.47 இல் வெட்டுவெந்நியில் குழித்துறை ஆற்றுப் பாலம் முடியும் இடத்தில் தொடங்கி மார்த்தாண்டம் அருகே பம்மம் பகுதியில் உள்ள அரசு விரைவுப் போக்குவரத்துக் கழக பணிமனை வரை 2.4 கி.மீட்டர் தொலைவுக்கு மார்த்தாண்டம் மேம்பாலம் அமைக்கப்பட்டுள்ளது. இதன் மொத்த செலவு ரூ. 222 கோடி செலவு செய்யப்பட்டுள்ளது. மார்த்தாண்டம் மேம்பாலம் தமிழகத்தின் முதல் இரும்புப் பாலமாகும். இந்த மேம்பாலத்தில் 112 ராட்சத பில்லர்கள் (தூண்கள்) அமைக்கப்படுகின்றன. இதில் 21 தூண்கள் கான்கிரீட்டால் ஆனவை. மற்ற தூண்கள் அனைத்தும் இரும்பால் ஆனவை. 

## சான்றுகள்

பகுப்பு:மேம்பாலங்கள்
பகுப்பு:கன்னியாகுமரி மாவட்ட மேம்பாலங்கள்
பகுப்பு:பாலங்கள்
எகிப்தின் பதினாறாம் வம்சம்

**எகிப்தின் பதினாறாம் வம்சம்** (**Sixteenth Dynasty Egypt** - **Dynasty XVI**) (ஆட்சிக் காலம்:கிமு 1649 - கிமு 1582) எகிப்தின் இரண்டாம் இடைநிலைக் காலத்தின் போது பண்டைய எகிப்தை கிமு 1649 முதல் கிமு 1582 முடிய 67 ஆண்டுகள் ஆண்ட எகிப்திய  அரசமரபுகளில் ஒன்றாகும். இவ்வம்சத்தவர்களின் தலைநகரம் மேல் எகிப்தின் தீபை நகரம் ஆகும்.  இவ்வம்ச ஆட்சியின் போது, பதினைந்தாம் வம்சத்தவர்களான ஐக்சோஸ் எனும் போனீசியா நாட்டவர்கள்,  கீழ் எகிப்தின் ஆவரிஸ் நகரத்தை தலைமையிடமாகக் கொண்டு ஆட்சி செய்தனர்.கிமு 1580-இல் ஐக்சோஸ் மன்னர்கள் பதினாறாம் வம்சத்தவர்களின் தலைநகரான தீபை நகரத்தை கைப்பற்றினர். பின்னர் ஐக்சோஸ் எனும் பதினைந்தாம் வம்ச மன்னர்களிடம், பதினாறாம் வம்சத்தவர்கள் குறுநில மன்னர்களாக இருந்தனர். மேலும் எகிப்திற்கு தெற்கே இருந்த குஷ் இராச்சியத்தினரும் கீழ் எகிப்தினை ஆக்கிரமிப்பு செய்யத் துவங்கினர். பதினாறாம் வம்சத்துடன் எகிப்தின் இரண்டாம் இடைநிலைக் காலம் முடிவுற்று,  பதினேழாம் வம்சத்தின் ஆட்சி துவங்கியது. இப்பதினேழாம் வம்ச ஆட்சியின் போது புது எகிப்து இராச்சியம் உருவானது. 

## பண்டைய எகிப்திய வம்சங்கள்
* பண்டைய எகிப்திய அரசமரபுகள்
## பண்டைய எகிப்தின் வரலாற்றுக் கால வரிசை
* எகிப்தின் துவக்க கால அரச மரபுகள்  (கிமு 3150 - கிமு 2686)
* பழைய எகிப்து இராச்சியம்  (கிமு 2686 –  கிமு 2181)  
* எகிப்தின் முதல் இடைநிலைக் காலம் -  (கிமு 2181 -  கிமு 2055)   
* எகிப்தின் மத்தியகால இராச்சியம் -(கிமு 2055 – கிமு 1650)
* எகிப்தின் இரண்டாம் இடைநிலைக் காலம் - (கிமு 1650 - கிமு 1580)
* புது எகிப்து இராச்சியம் (கிமு 1550  –  1077)
* எகிப்தின் மூன்றாம் இடைநிலைக் காலம் -  (கிமு 1100 – கிமு 650)
* பிந்தைய கால எகிப்திய இராச்சியம்  -  (கிமு 664  - கிமு 332)
* கிரேக்கர்களின்  மாசிடோனியாப் பேரரசு -கிமு 332–  கிமு 305
*  கிரேக்கர்களின் தாலமி பேரரசு - (கிமு 305 – கிமு 30) 
*  எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641

## மேற்கோள்கள்

### ஆதார நூற்பட்டியல்
* 
* 
* 
* 

பண்டைய எகிப்து

பகுப்பு:எகிப்தின் வரலாறு
பகுப்பு:பண்டைய வரலாறு
பண்டைய எகிப்திய அரசமரபுகள்
பகுப்பு:ஆபிரிக்க வரலாறு
எகிப்தின் பதினேழாம் வம்சம்

**எகிப்தின் பதினேழாம் வம்சம்** (**Seventeenth Dynasty of Egypt** - **Dynasty XVII**) (ஆட்சிக் காலம்:கிமு 1580 - கிமு 1550), எகிப்தின் இரண்டாம் இடைநிலைக் காலத்தின் போது ஆட்சி செய்த மூன்றாவது வம்சம் ஆகும். பண்டைய எகிப்தை கிமு 1580 முதல் கிமு 1550 முடிய 30 ஆண்டுகள் இவ்வம்சத்தவர்கள் ஆண்டனர். இவ்வம்சத்தவர்கள் மேல் எகிப்தின் தீபை நகரத்தை தலைநகராகக் கொண்டவர்கள். இவர்களது சமகாலத்தவர்கள் பதினைந்தாம் வம்சத்தவர்களான ஐக்சோஸ் எனும் போனீசியா நாட்டவர்கள் ஆவார்.  பதினாறாம் வம்சத்தவர்களை வென்ற பதினேழாம் வம்சத்தவர்கள், பின்னர் கீழ் எகிப்தின் ஐக்சோஸ் ஆட்சியாளர்களை வென்று புது எகிப்து இராச்சியம் அமைத்தனர் . 

## 17-ஆம் வம்ச [[பார்வோன்]]கள்

இவ்வமசத்தின் இறுதி பார்வோனாக நெப்மாத்த்ரி என்பவர் கருதப்படுகிறார். 

## பண்டைய எகிப்திய வம்சங்கள்

*பண்டைய எகிப்திய அரசமரபுகள்

## பண்டைய எகிப்தின் வரலாற்றுக் கால வரிசை

* எகிப்தின் துவக்க கால அரச மரபுகள் (கிமு 3150 - கிமு 2686)
* பழைய எகிப்து இராச்சியம் (கிமு 2686 –  கிமு 2181)  
* எகிப்தின் முதல் இடைநிலைக் காலம் -  (கிமு 2181 -  கிமு 2055)   
* எகிப்தின் மத்தியகால இராச்சியம் -(கிமு 2055 – கிமு 1650)
* எகிப்தின் இரண்டாம் இடைநிலைக் காலம் - (கிமு 1650 - கிமு 1580)
* புது எகிப்து இராச்சியம் (கிமு 1550  –  1077)
* எகிப்தின் மூன்றாம் இடைநிலைக் காலம் -  (கிமு 1100 – கிமு 650)
* பிந்தைய கால எகிப்திய இராச்சியம் -  (கிமு 664  - கிமு 332)
* கிரேககர்களின் மாசிடோனியாப் பேரரசு -கிமு 332–  கிமு 305
* கிரேக்கர்களின் தாலமைக் பேரரசு - (கிமு 305 – கிமு 30)
*  எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
## மேற்கோள்கள்

## வெளி இணைப்புகள்
* Kings of the Second Intermediate Period: University College London

பண்டைய எகிப்து

பகுப்பு:எகிப்தின் வரலாறு
பகுப்பு:பண்டைய வரலாறு
பண்டைய எகிப்திய அரசமரபுகள்
பகுப்பு:ஆபிரிக்க வரலாறு
ஜே.கே.கே. நடராஜா பொறியியல் மற்றும் தொழில்நுட்பக் கல்லூரி

ஜே.கே.கே. நடராஜா பொறியியல் மற்றும் தொழில்நுட்ப கல்லூரி  2008 ஆம் ஆண்டில்  தொடங்கப்பட்டது.
## அறிமுகம்
இக்கல்லூரி சென்னை அண்ணா பல்கலைக்கழகத்துடன்   இணைக்கப்பட்டு தமிழ்நாடு அரசால் அங்கீகரிக்கப்பட்டது.தொழில்நுட்ப கல்விக்கான அகில இந்திய கவுன்சில் (AICTE)  யிருந்தும் இக்கல்லூரி அங்கீகாரம் பெற்றது.
## இடம்
நடராஜபுரம், தேசிய நெடுஞ்சாலை -47 (சேலம் முதல் கோவை வரை), குமாரபாளையம், நாமக்கல் மாவட்டத்தில் அமைந்துள்ளது

## படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
## வசதிகள்
இந்த கல்லூரி உள்கட்டமைப்பு வசதிகள்,  வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
## சான்றுகள்

## வெளி இணைப்புகள்
* அண்ணா பல்கலைக்கழகம், 

## மேற்கோள்கள்

பகுப்பு:தமிழ்நாட்டுப் பொறியியல் கல்லூரிகள்
பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
பகுப்பு:அண்ணா பல்கலைக்கழக இணைவுக்கல்லூரிகள்
அலெக்சாண்டர் கில்லன் மாக்பெத்

**அலெக்சாண்டர் கில்லன் மாக்பெத்** *(Alexander Killen Macbeth)* ஆத்திரேலியாவின் அடிலெய்டு பல்கலைக் கழகத்தில் அங்காசு வேதியியல் இருக்கை பேராசிரியராகப் 1928 ஆம் ஆண்டு முதல் 1954 ஆம் ஆண்டு ஓய்வு பெறும் நாள் வரை பணிபுரிந்தார். இவரது காலம் 1889 முதல் 1957 வரையுள்ள காலமாகும். பொதுவாக இவரை கில்லன் அல்லது ஏ. கில்லன் மாக்பெத் என்ற பெயரால் அழைப்பார்கள். அயர்லாந்தில் பிறந்து கல்வி கற்ற இவர் ஒரு கரிம வேதியியலாளராக வாழ்ந்தார். 1946 ஆம் ஆண்டு செயிண்ட் மைக்கேல் மற்றும் செயிண்ட் சியார்ச்சு ஆகியோரின் துணை வேதியியலராக நியமிக்கப்பட்டார், 1955 ஆம் ஆண்டில் மாக்பெத் ஆத்திரேலிய அறிவியல் அகாதமியின் சக உறுப்பினராகத் தேர்ந்தெடுக்கப்பட்டார் .

## மேற்கோள்கள்

பகுப்பு:1989 பிறப்புகள்
பகுப்பு:1957 இறப்புகள்
பகுப்பு:கரிம வேதியியலாளர்கள்
பகுப்பு:அயர்லாந்து அறிவியலாளர்கள்
பகுப்பு:வேதியியலாளர்கள்
எகிப்தின் இருபதாம் வம்சம்

**எகிப்தின் இருபதாம் வம்சம்** (**Twentieth Dynasty of Egypt** (**Dynasty XX**,  **20th Dynasty** or **Dynasty 20**)(ஆட்சிக் காலம்:கிமு 1189 - கிமு 1077) புது எகிப்து இராச்சியத்தை  கிமு 1189 முதல் 1077 முடிய 112 ஆண்டுகள் ஆண்ட வம்சமாகும். 18-ஆம் வம்சம், 19-வது வம்சம் மற்றும் இருபதாம் வம்சத்தினர் எகிப்தின் புது இராச்சியத்தை  ஆண்ட காலத்தை இராமசேசியம் காலம் என்பர்.

## இருபதாம் வம்சத்தின் பார்வோன்கள்

## இருபதாம் வம்ச வீழ்ச்சி
இருபதாம் வம்ச ஆட்சியின் இறுதிக் காலத்தில் எகிப்திய பிரபுக்களின் கலகத்தாலும், பஞ்சாத்தாலும் எகிப்தின் மூன்றாம் இடைநிலைக் காலம் (கிமு 1100 – கிமு 650) 350 ஆண்டுகள் நிலவியது. 

## பண்டைய எகிப்தின் வரலாற்றுக் கால வரிசை
* எகிப்தின் துவக்க கால அரச மரபுகள் (கிமு 3150 - கிமு 2686)
* பழைய எகிப்து இராச்சியம் (கிமு 2686 –  கிமு 2181)  
* எகிப்தின் முதல் இடைநிலைக் காலம் -  (கிமு 2181 -  கிமு 2055)   
* எகிப்தின் மத்தியகால இராச்சியம் -(கிமு 2055 – கிமு 1650)
* எகிப்தின் இரண்டாம் இடைநிலைக் காலம் - (கிமு 1650 - கிமு 1580)
* புது எகிப்து இராச்சியம் (கிமு 1550  –  1077)
* எகிப்தின் மூன்றாம் இடைநிலைக் காலம் -  (கிமு 1100 – கிமு 650)
* பிந்தைய கால எகிப்திய இராச்சியம் -  (கிமு 664  - கிமு 332)
* கிரேககர்களின் மாசிடோனியாப் பேரரசு -கிமு 332–  கிமு 305
* கிரேக்கர்களின் தாலமைக் பேரரசு - (கிமு 305 – கிமு 30)
*  எகிப்து (ரோமானிய மாகாணம்) - கிமு 30 - கிபி 619 மற்றும் கிபி 629 – 641
## இதனையும் காண்க
* எகிப்திய பார்வோன்கள்
* அபிதோஸ் மன்னர்கள் பட்டியல்
* துரின் மன்னர்கள் பட்டியல்
* கர்னாக் மன்னர்கள் பட்டியல்
* பலெர்மோ மன்னர்கள் பட்டியல்
* எகிப்தின் வரலாறு
## மேற்கோள்கள்

## வெளி இணைப்புகள்
* 20th Dynasty

பகுப்பு:எகிப்தின் இருபதாம் வம்சம்  
பகுப்பு:பண்டைய எகிப்து
*
பகுப்பு:எகிப்தின் வரலாறு
பகுப்பு:ஆபிரிக்க வரலாறு
வித்யா ஷா

**வித்யா ஷா (Vidya Shah)** ஒரு இந்திய பாடகியும், இசைக்கலைஞரும், சமூக ஆர்வலரும் மற்றும் எழுத்தாளருமாவார்.   
## ஆரம்ப கால வாழ்க்கை
வித்யாவின் குடும்பத்திற்கு ஒரு குறிப்பிடத்தக்க இசை பின்னணி இருந்தது.  வட இந்திய பாணியிலான பாரம்பரிய இசையை இவர் விரும்பியதாலும், அதை வெளிப்படுத்தியதாலும், இந்த பாணி குரல் இசையில் ஒரு பயணத்தை மேற்கொள்ள முடிவு செய்தார். கயல் கயாகியில் இசை ஐகான் சுபா முட்கலின் கீழும், மற்றும் தும்ரி, தாத்ரா மற்றும் கசல் ஆகியவற்றை சாந்தி ஹிரானந்த் என்பவரிடமும் பயிற்சி பெற்றுள்ளார். வித்யா ஷா இந்துஸ்தானி இசையில் நன்கு பயிற்சி பெற்றவராவார்.

## தொழில்
வலது|thumb|300x300px| சக்மத்துக்காக வித்யா நிகழ்த்துகிறார். 2011 சனவரி, புது தில்லி.
வித்யா ஷா தனது 12 வயதில் தென்னிந்திய பாரம்பரிய கருநாடக இசையைக் கற்கத் தொடங்கியதும், ஒரு இளம் கருநாடக பாடகராக  இசை உலகில் தனது பயணத்தைத் தொடங்கினார்.

ஆரம்பத்தில் கர்நாடக இசையில் பயிற்சியளிக்கப்பட்ட வித்யா ஷா பின்னர் காயலில் சுபா முட்கலிடமிருந்து வழிகாட்டுதலைப் பெற்றார். மேலும் சாந்தி ஹிரானந்திடமிருந்து தும்ரி, தாத்ரா மற்றும் கஜல் கயாகி ஆகியவற்றையும் கற்றுக்கொண்டார் கியால் கயாகியில் தனது குருவின் வழிகாட்டுதலின் கீழ் பயிற்சியின்போது சூஃபி மற்றும் பக்தி இசை ஆகியவற்றிலும் சிறந்த திறனைப் பெற்றார். மேற்கு மத்திய பிரதேசத்தில் ஒரு பழங்குடிப் பகுதியில் இவர் தங்கியிருந்த சிறுது காலம் பழங்குடி இசையிலும் பரிசோதனை செய்தார். மேலும் நாட்டுப்புற இசையில் ஒரு சிறப்பான செயல்திறனை உருவாக்கினார்.

தொலைக்காட்சி, வானொலி, சுயாதீன திரைப்படங்கள் மற்றும் ஆவணப்படங்கள் தவிர, இவர் பல்வேறு தேசிய மற்றும் சர்வதேச மன்றங்களில் தனது நிகழ்ச்சிகளை நிகழ்த்தியுள்ளார். மேலும், சர்வதேச தளங்களிலும் பணியாற்றியுள்ளார். இவரது சர்வதேச தளங்களில் அலெக்சாண்டர் வான் அறக்கட்டளையின்  ஹம்போல்ட் மன்றம், பெர்லினில் உள்ள மேக்ஸ் பிளாங்க் நிறுவனம், சிங்கப்பூரில் காலா உத்சவம், கலாச்சார உறவுகளுக்கான இந்திய அமைப்பு , டிரினிடாட் மற்றும் டொபாகோ ஆகியவையும்  அடங்கும் . " தி லாஸ்ட் முகல் " என்ற தனது இசை நிகழ்ச்சியில் ஸ்காட்லாந்தைச் சேர்ந்த ஒலிபரப்பாளர்  வில்லியம் தால்ரிம்பில் என்பவருடன் இணைந்து நிகழ்ச்சிகளை நிகழ்த்தினார். 2009ஆம் ஆண்டில், கிராமபோன் சகாப்தத்தில் பெண்களின் இசையைக் கொண்டாடும் இரண்டு நாள் கண்காட்சி மற்றும் இசை நிகழ்ச்சியான 'வுமன் ஆன் ரெக்கார்ட்' என்பதை இவர் இயக்கியுள்ளார்.  2014ஆம் ஆண்டில், "வுமன் ஆன் ரெக்கார்ட்" என்ற நிறுவனத்தின் இயக்குநராக ஷா இருந்தார்.  தெற்காசியா அறக்கட்டளையின் கலாச்சாரக் குழுவின் உறுப்பினராகவும் பணியாற்றுகிறார்.

### சமூகப் பணி
புரோகிராம் ஃபெலோ மற்றும் இந்தோ-ஜெர்மன் சமூக சேவை திட்டம் ஆகியவற்றுடன் இணைந்து 1991 சனவரியில் சமூகப் பிரச்சினைகளில் பணியாற்றத் தொடங்கினார். பின்னர் அவர் இந்தியாவின் மத்தியப் பிரதேசத்தில் உள்ள ஜாபூவா மாவட்டத்தில் கெதுட் மஜ்தூர் சேத்னா சங்காதன் (விவசாயத் தொழிலாளர்களுக்கான உரிமைகள் சார்ந்த தொழிற்சங்கம்) என்ற அமைப்புடன் ஆர்வலராக பணியாற்றினார். இவர் தேசிய எய்ட்ஸ் கட்டுப்பாட்டு அமைப்பில் ஆராய்ச்சி அதிகாரியாகவும் இருந்துள்ளார்.

## தனிப்பட்ட வாழ்க்கை
வித்யா ஷா வடிவமைப்பாளரும் மற்றும் புகைப்படக் கலைஞருமான பார்த்திவ் ஷா என்பவரை மணந்தார். இவர்களுக்கு அனந்த் என்ற ஒரு மகனும் மற்றும் அந்தாரா என்ற ஒரு மகளும் உள்ளனர்.

## குறிப்புகள்

## மேலும் படிக்க

*  
*  
*  
*  
*  
*  
* 

பகுப்பு:மத்தியப் பிரதேச எழுத்தாளர்கள்
பகுப்பு:வாழும் மக்கள்
விஜயதுர்கை

வலது|thumb| கோவாவில் உள்ள விஜயதுர்கை கோயில்
**விஜயதுர்கை** (**Vijayadurga)** என்பது இந்திய கலாச்சாரம் மற்றும் பாரம்பரியத்தில் மாறுபட்ட முக்கியத்துவம் வாய்ந்த ஒரு இந்து தெய்வமாகும். சிவனுக்கும், விஷ்ணுவிற்கும் இடையிலான போரில் இவள் தலையிட்டதாகவும், அங்குள்ள பிராமணர்களைத் துன்புறுத்தும் பேய்களைக் கொல்ல சங்க்வாலிக்குச் சென்றதாகவும் கூறப்படுகிறது. சான்கோலில் இருந்த அனைத்து பேய்களையும் அழித்தபோது, இவர் விஜயா என்ற பெயரைப் பெற்றார். மேலும் இவருக்கு விஜயதுர்கை என்று பெயரும் வழங்கப்பட்டது. தெய்வம் இவ்வாறு துர்கா தேவியின் ஒரு வடிவமானது. விஜயதுர்கை கோயில் ஒரு காலத்தில் சான்கோலேவில் சன்க்லேஸ்வரி சாந்ததுர்கா மற்றும்  லட்சுமிநர்சிம்மன் ஆகியோருக்கு அருகிலேயே அமைந்திருந்தது. ஆனால் கோவாவின் போண்டா தாலுகாவிலுள்ள கெரிம் என்ற இடத்திற்கு மாற்றப்பட வேண்டியிருந்தது. 
பகுப்பு:இந்து பெண் தெய்வங்கள்
பெர்னார்டு ஆசுடன்

**பெர்னார்டு கிராக்ரோஃப்ட் ஆசுடன்** *(Bernard Cracroft Aston)* நியூசிலாந்து நாட்டைச் சேர்ந்த ஒரு விவசாய வேதியியலாளர் மற்றும் தாவரவியலாளர் ஆவார்.  1871 ஆம் ஆண்டு ஆகத்து மாதம் 9 ஆம் நாள் இங்கிலாந்தின் கெண்ட் நகரிலுள்ள பெக்கன்காமில் பிறந்தார். 1907 ஆம் ஆண்டு நியூசிலாந்தில் உருவாக்கப்பட்ட துணை அண்டார்டிக் தீவுகள் அறிவியல் பயணக்குழுவில் இவரும் ஓர் உறுப்பினராக இருந்தார். விவசாயம் மற்றும் தாவரவியல் துறைகளில் அசுடனின் சேவைகளைப் பாராட்டி 1949 ஆம் ஆண்டு புத்தாண்டு அறிவிப்பில் பிரித்தானியப்  பேரரசின் ஆணைக்குழுவின் உயர் தளபதியாக நியமிக்கப்பட்டார் . 1951 ஆம் ஆண்டு மே மாதம் ஆசுடன் மறைந்தார். 

## மேற்கோள்கள்

பகுப்பு:1871 பிறப்புகள்
பகுப்பு:1951 இறப்புகள்
பகுப்பு:நியூசிலாந்து வேதியியலாளர்கள்
இராபர்ட்டு ஓவென் பேச்

**இராபர்ட்டு ஓவென் பேச்** *(Robert Owen Page)* நியூசிலாந்து நாட்டைச் சேர்ந்த ஒரு தொழிற்சாலை சார்பு வேதியியலாளர் மற்றும் போரெதிர்ப்பு ஆதரவாளர் ஆவார். 1897 முதல் 1957 வரையிலான காலம் இவர் வாழ்ந்த காலமாகும்.

## வாழ்க்கை

நியூசிலாந்து நாட்டிலுள்ள கிறிசுட்டுசர்ச் நகரில் 1897 ஆம் ஆண்டு நவம்பர் மாதம் 23 ஆம் நாள் ஓவென் பேச் பிறந்தார். இவரின் தந்தை சாமுவேல் பேச் கேண்டர்பரி கல்லூரியில் வேதியியல் கற்பிப்பவராகவும் அதே நேரத்தில் இவரின் தாயார் சாரா சாண்டர்சு சமூக சீர்திருத்தங்களை ஊக்குவித்த ஒரு பெண்ணியவாதியாகவும் இருந்தனர். ராபர்ட்டின் நண்பர்கள் அவரை ராபின் என்று அறிந்திருந்தனர். 1914 வரை கிறிசுட்டுசர்ச் ஆண்கள் உயர்நிலைப் பள்ளியில் ஓவென் பேச் பயின்றார். பல்கலைக்கழக இளையோர் உதவித்ஹ்டொகையை வென்ற இவர் 1917 ஆம் ஆண்டு கேண்டர்பரி கல்லூரியில் சேர்ந்து வேதியியலில் இளம் அறிவியல் பட்டம் பெற்றார். இவருக்கு சர் சியார்ச்சு கிரே முதன்மை உதவித்தொகையும் ஏடன் பரிசும் வழங்கப்பட்டன .

## மேற்கோள்கள்

பகுப்பு:1897 பிறப்புகள்
பகுப்பு:1957 இறப்புகள்
பகுப்பு:நியூசிலாந்து வேதியியலாளர்கள்
கே.எஸ்.ஆர் பல்தொழில்நுட்பக் கல்லூரி

**கே.எஸ்.ஆர்  பல்தொழில் நுட்பக் கல்லூரி** தமிழ்நாடு தொழிற்னுட்பக் கல்வி இயக்ககத்தின் ஒப்புதலோடு செயல்பட்டுவரும் நிறுவனம்.  இக்கல்லூரி தமிழ்நாட்டில் நாமக்கல் மாவட்டம், தோக்கவாடி ஊராட்சியில் செயல்பட்டு வருகின்றது.

## அறிமுகம்
இப்பல்தொழில் நுட்பக் கல்லூரி ஆர்த்தி கல்வியியல் மற்றும் அறக்கட்டளையின்கீழ் செயல்பட்டு வருகிறது. இக்கல்லூரி மாணாக்கர்களை அதிகாரம் பெற்ற தொழில் முனைவோர், ஊழியர்கள், சமூக பொறுப்புள்ள குடிமக்களாக உருவாக்க 1997-இல் தொடங்கப்பட்டது.

## படிப்புகள்
இக்கல்லூரியில் பின்வரும் படிப்புகள் வழங்கப்பட்டு வருகின்றன.
# கட்டடக்கலை பொறியியல்
# குடிமுறைப் பொறியியல்
# இயந்திரப் பொறியியல்
# வாகனப் பொறியியல்
# மின், மின்னணுப் பொறியியல்
# மின்னணு, தகவல் தொடர்புப் பொறியியல்

## மேற்கோள்கள்

பகுப்பு:நாமக்கல் மாவட்ட பல்கலைக்கழகங்களும் கல்லூரிகளும்
பை-ராமேசஸ்

**பை-ராமேசஸ்** (**Pi-Ramesses**) என்பதற்கு எகிப்திய மொழியில் ராமேசேசியர்களின் வீடு எனப்பொருள்படும்.  பத்தொன்பதாம் வம்சத்தின் புது எகிப்து இராச்சியத்தின் பார்வோன் இரண்டாம் ராமேசஸ் (கிமு 1279–1213), கீழ் எகிப்தின் நைல் நதி வடிநிலத்தில் ஆவரிஸ் நகரத்திற்கு அருகில் இப்புது நகரத்தை நிறுவி அதனை தனது தலைநகராகக் கொண்டார். எகிப்தின் மூன்றாம் இடைநிலைக் காலத்தின் போது கிமு 1060-இல் பை-ராமேசஸ் நகரம் முற்றிலும் அழிந்து போனது.  
 
பை-ராமேசஸ் நகரம் எகிப்தின் பத்தொன்பதாம் வம்சம் மற்றும் இருபதாம் வம்சத்தவர்களின் தலைநகரமாக விளங்கியது. இப்பண்டைய நகரம் கெய்ரோவிற்கு வடகிழக்கே 62 மைல் தொலைவில் உள்ளது. 

## பண்டைய எகிப்திய நகரங்கள்
* அமர்னா
* அல்-உக்சுர்
* அலெக்சாந்திரியா
* ஆவரிஸ்
* இட்ஜ்தாவி
* கீசா
* கோப்திய கெய்ரோ
* சக்காரா
* தனீஸ்
* தீபை
* மெம்பிஸ்
* மென்டிஸ்
* ஹெராக்கிலியோபோலிஸ் மக்னா
## இதனையும் காண்க
* பண்டைய எகிப்திய அரசமரபுகள்
* எகிப்தின் வரலாறு
## மேற்கோள்கள்


பகுப்பு:எகிப்திய நகரங்கள்
பகுப்பு:எகிப்தில் உள்ள தொல்லியல் களங்கள்
பகுப்பு:பண்டைய நகரங்கள்